text: Endelig: Hjemløse får tag over hovedet
  20 september 2013 kl. 07.37
  En hytteby for hjemløse i Vejle er nu endelig færdig efter flere års forsinkelse.
  Byen ved Vestre Engvej i Vejle består af seks hytter og et fælleshus.
  Boligerne henvender sig til såkaldt skæve eksistenser, der ikke passer ind i almindelige boligområder.
  Projektet løb i første omgang på grund, da Vejle Kommune og et byggefirma kom på kant med hinanden, men det kom i gang igen, da eleverne på Syddansk Erhvervsskole tilbød deres hjælp. De har knoklet på byggeriet som led i deres skolepraktik.
  Hyttebyen skal drives af Arbejdernes Andels-Boligforening og Kirkens Korshær. En social vicevært skal bidrage til at dagligdagen for beboerne fungerer.
  Hyttebyen er en del af det landsdækkende projekt "Skæve huse til skæve eksistenser", der blev støttet af Socialministeriet. Blandt andet Århus, Kolding, Haderslev og Ålborg har fået særlige boliger til mennesker, der eller ville være i risiko for at blive hjemløse.
  